cyanic-selkie/wikianc huggingface dataset:
SS «Kronprinz Wilhelm»
Tysk passasjerskip (1901-1914)
Kronprinz Wilhelm ble sjøsatt 30. mars 1901 og startet sin transatlantiske jomfrutur 17. september 1901 fra Bremerhaven via Southampton og Cherbourg til New York. Hun var en av de raskeste og mest luksuriøse passasjerbåter på Nord-Atlanteren og holdt ledelsen frem til 1914. Skipet hadde en Marconi radio, elektrisk sentralvarme og 16 900 elektriske lamper i lugarene og salonger. Om lag 60 elektriske motorer drev vifter, heiser og kjøleskap. «Kronprinz Wilhelm» hadde et kontrollpanel i karterommet som kunne lukke eller åpne dører i 20 vanntette skott. Hvis en dør var lukket, ble dette vist av en lampe. Dette skerhetstitak alene krevde 3.2   km (2.0   mi) spesielle kabler og 1,2 km (0.75   mi) normale kabler. En gang, i 1907 da skipet hadde truffet et isfjell og opplevde en knust bue, men var fortsatt i stand til å fullføre sin reise.
I september 1902, under kaptein  August Richter, vant  «Kronprinz Wilhelm»  Atlanterhavets blå bånd for raskeste krysning  fra Cherbourg til New York i en lprt av fem dager, 11 timer, 57 minutter, med en gjennomsnittlig hastighet på.
I hennes tid som passasjerbåt hadfe hun mange kjente internasjonale personligheter på «Kronprinz Wilhelm». Datidens «kjendiser» valgte båten for å få oppmerksomhet
Statsbesøk i 1902
I 1902 reiste Prince Heinrich av Preussen (1862-1929) bror av Keiser Wilhelm II på statsbesøk til New York hvor han ble mottatt av president Theodore Roosevelt. Media-orientert som han var reiste han med «Kronprinz Wilhelm» der et stort antall journalister kunne følge ham, og ikke med den keiserlige yacht. Det var også 300 passasjerer og 700 immigranter ombord. Dette var også skipets første tur under kaptein August Richter som var kaptein frem til august 1907.
Tysk hjelpekryser (1914-1915)
Da Tyskland kom med i første verdenskrig var «Kronprinz Wilhelm» på den vestlige siden av Atlanteren, under kommando av kaptein Grahn. Hun var beordret av den keiserlige tyske marinen til å møte med SMS «Karlsruhe» Og ble utstyrt med to  kanoner, 290 runder av 88 mm ammunisjon, et maskingevær, og 36 rifler, samt en offiser, to underoffiserer, og 13 menige. Hun var beordret som en hjelpekryser Orlogskaptein Paul Thierfelder, tidligere «Karlsruhe»s navigatør ble hennes nye kaptein og Grahn førstestyrmann.
Den umiddelbar nærhet til den britiske krysseren HMS «Suffolk» forpurret møte, tvang de to tyske skip til å forsvinne i forskjellige retninger. «Kronprinz Wilhelm» seilte mot Azorene, kom dit 17. august og møtte det tyske dampskipet SS «Valhalla» ved São Miguel-øyene.
USS Von Steuben (1917-1919)
Den 6. april 1917 erklærte USA krig mot Det tyske riket. Samme dag beslagla havnemyndighetene i Philadelphia den tidligere tyske raider. President Woodrow Wilson utstedte en ordre som godkjente den amerikanske marinens rett til å ta skipet i besittelse, og å begynne å reparere henne. Den internerte besetning ble krigsfanger, og overført til Fort McPherson i Georgia.
Lengshuitan
Langshuitan er en kinesisk bydistrikt i provinsen Hunan i Sør-Kina. Befolkningen anslås (2005) til 94 000.
Lengshuijiang
Lengshuijiang (kinesisk: 冷水江市, pinyin: Lěngshǔijiāng) er en by på fylkesnivå i byprefekturet Loudi i provinsen Hunan i Folkerepublikken Kina.
Fylket har et areal på 436 km² og hadde i 2003 en befolkning på ca. 350 000 innbyggere.
Det har store forekomster av antimon, og har verdens største antimon-gruve (mer enn 50% av verdens årsproduksjon).
Jan Øyvind Helgesen
Jan-Øyvind Helgesen (født 1949) er en norsk journalist og tidligere programleder i TV 2.
Helgesen er utdannet sosionom, men har i liten grad praktisert utdanningen.
Han startet yrkeskarrieren som journalist i Arbeiderbladet og var her i ti år. Siden arbeidet han i Økonomisk Rapport og VG og i 1992 begynte han i TV 2. Han startet som politisk reporter i TV 2 Nyhetene og ble leder for politisk avdeling, før han i 1997 ble redaksjonssjef for nyhetene. Fra 1999 til 2006 jobbet han som programleder i TV 2s morgensending God morgen Norge!. I 2006 tok han over programlederjobben i debattprogrammet Tabloid etter Pål T. Jørgensen og ledet det litt over ett år før han i 2008 returnerte som programleder for God morgen Norge!. Fra 2012 til 2016 var han nyhetsanker i TV 2 Nyhetskanalen. Han har også vikariert som programleder i PS og Holmgang og ledet valgutspørringer. Han pensjonerte seg i 2016.
Helgesen var også styremedlem i TV 2 i flere år.
Fredrik Haslund
Fredrik Haslund (født 27. februar 1899, død 30. desember 1961) var aktiv i arbeiderbevegelsen, arbeiderparti-mann og sekretær i Arbeiderpartiets stortingsgruppe. Han er særlig kjent for under den tyske invasjonen av Norge i april 1940 å ha ledet den såkalte gulltransporten som brakte Norges gullreserver i sikkerhet i Storbritannia.
Haslund var utdannet ingeniør i Tyskland. Rett etter avsluttet eksamen vendte han i 1921 tilbake til Norge med langt framskredet tuberkulose. Under den spanske borgerkrigen var han aktiv i Den norske hjelpekomite for Spania. Han var sammen med Karl Evang, Albert Raaen og Neimi Lagerstrøm Spaniakomiteens representant under arbeidet med opprettelsen av Norsk Folkehjelp i 1939. Han var også kontorsjef i Tiden Norsk Forlag. I 1937 ble han sekretær i Arbeiderpartiets stortingsgruppe.
Andre verdenskrig
Da tyskerne invaderte Norge 9. april 1940 fulgte Haslund med stortingsmedlemmene under evakueringen til Elverum. Etter at Elverumsfullmakten ble vedtatt og Stortinget oppløst, valgte han å følge med kongen, kronprinsen og regjeringen videre som sjåfør og ordonnans. Den 17. april ble han av finansminister Oscar Torp utpekt til å lede evakueringen av Norges gullbeholdning til Storbritannia. Gullreservene var da allerede brakt i midlertidig sikkerhet i Norges Banks lokaler på Lillehammer. At man faktisk lyktes med å bringe gullet til Storbritannia må i stor grad tilskrives Haslunds handlekraft og evne til å improvisere.
Gullet ble fraktet med tog til Åndalsnes, hvor Haslund møtte sin søster Nini Haslund Gleditsch og hennes mann Kristian Gleditsch. Begge fulgte med gulltransporten videre til Tromsø, Kristian Gleditsch etterhvert som Haslunds nestkommanderende.
Den 20. mai 1940 fulgte Haslund med de siste 18 tonn gull over til Storbritannia ombord i krysseren HMS «Enterprise».
Da det senere samme sommer ble besluttet å bringe gullreservene videre til USA, sto Haslund sammen med Ole Colbjørnsen for planleggingen av transporten i samarbeide med Bank of England. Den 15. juni fulgte han deler av gullbeholdningen over Atlanterhavet, ombord på MS «Bomma». Skipet ankom Baltimore den 28. juni.
Etter å ha fulgt gullet til Federal Reserve Bank of New York og Bank of Canada i Ottawa og avgitt rapport til norske myndigheter, ble Haslund værende i USA. Under resten av krigen ledet han velferdsarbeidet for norske sjømenn i USA. I 1947 ble han velferdssjef for den norske handelsflåten.
O’Neill-stipendiet
O'Neill-stipendiet (også kalt for «O'Neill-prisen») er et svensk stipend for skuespillere ved teateret som siden 1956 er blitt årlig delt ut av Dramaten (Kungliga Dramatiska Teatern). Prisen er en av Sveriges fremste æresbevisninger for skuespillere og ble etablert av den amerikanske dramatikeren Eugene O'Neill (1888-1953).
I takknemlighet for at Dramaten var den teaterscene i verden som mer enn alle andre ga oppmerksomhet til O'Neills forfatterskap, ga han rett før sin død den 27. november 1953 rettighetene til å uroppføre hans mest sentrale drama, Lang dags ferd mot natt. Hans enke, Carlotta Monterey, donerte senere rettigheter til enda flere av hans stykker, samt forfatterinntektene fra alle svenske oppsetninger til det innstiftede Eugene O'Neills minnefond. Fondet forvaltes av Dramatens styre som siden 1956 på O'Neills fødselsdag, den 16. oktober, deler ut stipendiet til teaterets skuespiller som har utmerket seg på scenen. Prisen skal i henhold til O'Neills ønske gå til «highly deserving actors of Dramaten», «de mest fortjente skuespillere på Dramaten». Prispengene utgjør per 2010 rundt 35 000 SEK.
De første stipendene i 1956 ble delt ut til hovedrolleinnehaverne i uroppsetningen av Lang dags ferd mot natt, Inga Tidblad og Lars Hanson.
Norsk erstatningsrett
Norsk erstatningsrett er de erstatningsrettslige regler i norsk rett.
Hensyn bak erstatningsretten
Hovedhensynet bak denne grenen av privatretten er at skadelidte skal stilles som om skaden ikke skjedde. Dette hensynet kalles ofte reparasjonshensynet. Et annet hensyn bak erstatningsretten er prevensjonshensynet. Det at en eventuell skadevolder vil stå økonomisk ansvarlig for sine handlinger har en forebyggende effekt og gjør at folk handler mer aktsomt enn de ellers ville.
Vilkår for erstatning
Etter alminnelig norsk erstatningsrett må tre grunnvilkår være oppfylt for at en skadelidt skal bli tilkjent erstatning:
1. Økonomisk tap
Norsk erstatningsrett krever som hovedregel at skaden lar seg verdsette økonomisk. Således er erstatningsretten hovedsakelig økonomisk fundert. En erstatningsrettslig relevant skade er vanlig å definere som en negativ effekt som kan verdsettes i penger.
2. Krav til ansvarsbetinget handling/ansvarsgrunnlag
Ingen kan pålegges å yte erstatning overfor en skadelidt uten at det er et rettslig grunnlag for ansvaret. Det skilles mellom erstatning i kontraktsforhold og erstatning utenfor kontraktsforhold. Erstatning i kontraktforhold er aktuelt der den ene parten i avtalen har stått for et kontraktbrudd som har påført motparten et økonomisk tap. Her tar vi imidlertid for oss erstatning utenfor kontraktsforhold.
Vi har da ansvar etter culpagrunnlaget og ansvar etter læren om objektivt erstatningsansvar:
Lovfestet objektivt ansvar finnes blant annet i bilansvarsloven. Av denne loven følger det at man er ansvarlig for skade ens egen bil gjør, uavhengig av om noen kan lastes for skaden. Nedenfor tar vi grundigere for oss det ulovfestede objektive ansvaret.
Culpagrunnlaget
Den alminnelige culparegelen er utviklet gjennom fast og langvarig rettspraksis og -teori. Culpa (ved uaktsomhet) foreligger dersom skadevolder burde ha reagert og avverget risikoen før risikoen utløste skaden. Det overordnede spørsmålet blir derfor om «påstått skadevolder» burde reagert på risikoen (som for eksempel kjøringen hans representerte).
Vurderingen tar utgangspunkt i rolleforventningen til en normal fornuftig person i skadevolders situasjon.
Sentrale vurderingmomenter
Tilknytning:
Alternativ handling:
Risikoen størrelse:
Skadelidtes opptreden:
Ulovfestet objektivt ansvar
Ansvarsgrunnlag kan foreligge på bakgrunn av den ulovfestet læren om objektivt ansvar, utviklet gjennom rettspraksis og teori. Objektivt ansvar foreligger dersom «påstått ansvarlige» er nærmere til å bære risikoen for skaden enn skadelidte selv.
Utgangspunktet er at skadelidte selv er nærmest til å bære risikoen for egen ulykke. Objektivt ansvar er derfor betinget av at det foreligger særlige forhold som gjør det rimelig å velte ansvaret over på noen andre. Gjennom langvarig rettspraksis har Høyesterett særlig lagt vekt på fire forhold i denne vurderingen.
Det første forholdet er i realiteten ansett som et vilkår, og går ut på at den påståtte ansvarlige må ha tilstrekkelig tilknytning til risikokilden. Eieren av innretningen/virksomheten som utgjør risikokilden har normalt tilstrekkelig tilknytning.
De andre forholdene er at virksomheten eller risikokilden må ha utgjort en stadig, typisk og ekstraordinær risiko for skade. Tanken er at dersom disse tre forholdene er til stede vil påstått ansvarlige ha større grunn til å forutse skadeinntreden enn skadelidte selv. I så fall vil påstått ansvarlig meget lett være nærmest til å bære risikoen for skaden. Det er en glidende overgang mellom disse tre momentene og også andre reelle hensyn kan trekkes inn, deriblant pulveriseringshensyn og driftkostandshensyn. I rettspraksis har det også vært vektlagt om risikoen skyldes manglende sikkerhetstiltak som enkelt kunne vært gjennomført av virksomheten. Tanken er da at selv om sikkerhetsmangelen eller den uforsvarlige ordningen ikke leder til culpaansvar eller arbeidsgiveransvar for virksomheten, vil dette forholdet uansett tale for at virksomheten er nærmest til å bære risikoen under vurderingen av objektivt ansvar. I det hele dreier det seg om en helhetlig vurdering bygd på risiko- og rimelighetsbetraktninger."
3. Årsakssammenheng
For at «påstått skadevolder» skal kunne bli ansvarlig må hans uaktsomhet være en avgjørende grunn for at skaden inntraff. Dersom skaden ville inntruffet uansett kan ikke «påstått skadevolder» kjennes ansvarlig. Dette omtales som kravet til faktisk årsakssammenheng. Dersom «påstått skadevolders» handling er så bagatellmessig i risikoutløsningen at det er vanskelig å ta stilling til om den var avgjørende for skaden, så er ikke kravet til årsakssammenheng oppfylt. Høyesterett har derfor stilt krav til at «påstatt skadevolders» handling må ha vært en ikke uvesentlig faktor i risikoutløsningen («ikke uvesentlig» er ikke det samme som «vesentlig»). Dersom slik faktisk årsaksammenheng kan påvises er utgangspunktet at skadevolder er ansvarlig. Den grunnleggende Høyesterettsdommen om årsakssammenheng er P-pilledom II, Norsk Retstidende 1992 s. 64.
Høyesterett har oppstilt ytterligere krav til årsakssammenhengen. Selv om faktisk årsakssammenheng foreligger er det ikke alltid rimelig at «påstått skadevolder» blir ansvarlig. Disse kravene omtales gjerne som rettslige avgrensninger eller adekvanslæren.
For det første må skaden ha vært en påregnelig følge av «påstått skadevolders» handling. Den aktuelle skaden må være noe en normal person i «påstått skadevolders» rolle ville ha kunnet forutberegne da han foretok handlingen.
For det andre stilles krav til at skaden ikke må ha vært for fjern og avledet. Dette er aktuelt når det er en lang årsaksrekke mellom skadevoldende handling og skaden, særlig der det er tale om tredjemannsskader. I Flymanøver-dommen i Norsk Retstidende 1973 s. 1268 stilte Høyesterett opp et krav om «en viss nærhet i årsakssammenheng, uavhengig av den konkrete påregnelighet.» Dette skapte således en sondring mellom påregnelighet og nærhet.
Det finnes også økonomiske tap som ikke har erstatningsrettslig vern. I Steriliserings-dommen, Norsk Retstidende 1999 s. 203, gikk et ektepar til sak mot et helseforetak som hadde utført en steriliseringsoperasjon. Ekteparet fikk likevel barn, og krevde erstatning for utgiftene de hadde hatt ved å ta omsorg for barnet. Høyesterett kom enstemmig til at erstatning for et slikt tap ville hatt en uheldig signaleffekt overfor den egenverdi det har å få barn.
Fjæreplytt
Fjæreplytt, fjøreplytt, fjæremus eller fjærepist (Calidris maritima) er en fjæretilknyttet monotypisk vadefugl som tilhører gruppen snipefugler. Arten trives i kystområder på den nordlige halvkule.
Biologi
Hannen og hunnen er like store, omtrent 22 cm. Hunnen har markant lengre nebb enn hannene. Fjæreplytten er mellom myrsnipa og polarsnipa i størrelse. Fuglen er tettbygd og forholdsvis kortbeint. Vinter- og sommerdrakta er ikke like. Den er mørk purpurgrå vinterstid og brunspettet sommerstid over hele kroppen, bortsett fra buken, som er kvit. Føttene er grønngule. Fjæreplytten har et langt, litt bøyd nebb som er mørkebrunt, men gult ved rota. Fuglen har en mørk flekk ved øyet, og en tilsvarende større flekk ved øret. Fjæreplytten kan skilles fra myrsnipa ved at den ikke har en svart bukflekk.
Fjæreplytten er også svært lite sky. Den er mest tallrik i Nord-Norge. Fuglen liker seg i vegetasjonsfattige områder i fjellet i Norge (sammen med heilo og boltit), helst ved vannsig der den bringer ungene for å finne insekter. På Svalbard hekker den mest på kystnær flat tundra. Vinterstid holder den seg i fjæresonen hvor den beiter på blåskjell og fjæremark, og hviler på flo sjø på moloer eller oversiktlige nes langs kysten. Opptil flere tusen fugler kan samles på slike høyvannsrasteplasser. En kjent slik lokalitet er på verftet under Tromsøbrua i Tromsø sentrum.
Atferd
Fjæreplytt hekker på tundra, på ulike steder i Canada, Nordvest-Europa, Svalbard og på Grønland. Fuglen lager reiret i ei grop fylt med tørre blad og lignende. Hunnen legger 3 eller 4 grønne eller lysebrune egg med brune flekker i juni, og både hannfuglen og hunnfuglen ruger i til sammen ca. 21 dager. Ungene kan fly 3 uker gamle.
Fjæreplytt eter insekter og smådyr, men også vegetabilsk føde. Fuglene lever som regel i små flokker, gjerne sammen med steinvendere. Fjæreplytt spiser vinterstid store mengder blåskjell hele som knuses i muskelmagen og restene kastes opp igjen Om vinteren trekker mange fugler sørover fra hekkestedene til isfrie områder langs atlanterhavskysten. De drar sjelden lengre sør enn Nord-Carolina i USA eller Nord-Portugal i Europa.
De fleste fuglene fra Norge overvintrer sørover til andre Nordsjøkyster. Fugler fra Sør-Norge trekker til kysten av Storbritannia og Helgoland, Tyskland. Fugler fra Svalbard er funnet fra Nord-Norge til Sverige, Finland, England og Tyskland vinterstid. I begynnelsen av mai trekker de tilbake til hekkeområdene i Arktis. I Finnmark og Troms overvintrer store mengder fjæreplytt fra de sibirske øyene mellom Karahavet og Laptevhavet, Russland. Konkrete ringfunn er gjort på Russkijøya i Karahavet av fugl merket i Varanger, og mange russiskmerkede fugler er observert i Troms og Finnmark.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Eksterne lenker
Tromsofoto.net
Stuart Richardson
Stuart Richardson (født 15. august 1973 i Wales) er en walisisk bassgitarist i bandet Lostprophets. Han overtok som bassist etter Mike Lewis i 1999.
Rockatansky
Rockatansky er et norsk rockeband fra Bergen som er mest kjent for deres sanger «Hey Fellows», «Return to Battle», and «A Fisherman's Soul».
Alle de fem medlemmene i gruppa bruker pseudonymer istedenfor deres virkelige navn.
Thomas Culpeper
Thomas Culpeper (død 10. desember 1541) var et medlem av det engelske hoffet under Henrik VIII. Han var fjernt beslektet med Howardslekten som var svært mektig, spesielt etter kardinal Wolseys fall i 1529.
Det ser ut til at Culpeper kom i kongelig tjeneste mens Anne Boleyn var dronning. Det er ikke noe dokument som viser at han traff Anne eller kongens neste kone, Jane Seymour, hvilket tyder på at hans karriere ikke tok av før etter 1537.
Culpeper skal ha vært en svært tiltrekkende mann. Han ble beskrevet som «en vakker yngling», og var en av kongens fremste favoritter. Henrik VIII utnevnte ham til gentleman ved kongens Privy Chamber, hvilket betydde at han hadde mye kontakt med kongen. Han hadde blant annet ansvaret for å kle på og av kongen, og sov ofte i hans rom. Da Anna av Kleve ankom England var Culpeper en av de privilegerte som tok henne imot.
Forhold med Katarina Howard
I 1540 ble Culpeper oppdaget av Henrik VIIIs femte hustre, den unge Katarina Howard. Innen 1541 tilbrakte de mye tid sammen, ofte alene og sent på kvelden. Anne Boleyns svigerinne, enken Jane Boleyn, vicomtesse Rochford, hjalp dem å arrangere dette. Affæren mellom de to skulle ende tragisk for de involverte.
Det gikk historier om dronningens indiskresjoner ved hoffet, og på et tidspunkt ble Thomas Cranmer oppmerksom på at dronningen hadde hatt et forhold til sin sekretær, Francis Dereham. Dette forholdet hadde blitt avsluttet før hun giftet seg med kongen, men skapte allikevel betydelige problemer. Dereham valgte å avlede oppmerksomheten fra seg selv ved å fortelle erkebiskop Cranmer om forholdet mellom Culpeper og dronningen; hvordan han kan ha kjent til dette er uvisst. Culpeper ble arrestert, men både han og dronningen nektet for at det var noe mellom dem. Under en ransaking av hans rom ble det funnet bevis for forholdet, i form av et kjærlighetsbrev fra dronningen. Om de hadde et seksuelt forhold eller ikke er fortsatt et tema som diskuteres av historikere, men brevet viser tydelig at dronningen hadde sterke følelser for ham.
Det er uvisst om Culpeper hadde romantiske følelser for dronningen, eller om det dreide seg om politiske ambisjoner. Med en mindreårig tronarving og en syk konge kunne det være meget lønnsomt å være en av dronningens favoritter.
Fall og henrettelse
Etter at forholdet var bevist ble Culpeper arrestert etter ordre fra kongen. Han ble i desember 1541 stilt for retten sammen med Francis Dereham, som var tiltalt for å ha hatt seksuell omgang med Katarina før hun giftet seg. Medlemmer av dronningens hushold vitnet mot dem for å redde seg selv.
Under saken ble det fremstilt som om dronningen hadde forført Culpeper, men det er usikkert om det var det som faktisk skjedde. Under tortur tilstod han å ha hatt et seksuelt forhold med dronningen, og både Culpeper og Dereham ble funnet skyldige og dømt til døden.
Den vanlige straffen for høyforræderi var hengning, trekking og kvartering. Både Dereham og Culpeper bad om benådning til en mindre grusom henrettelsesmetode, og Culpeper fikk som en av kongens tidligere favoritter innvilget dette og ble halshogd på Tyburn. Dereham ble ikke benådet.
Begges hoder ble stilt ut på London Bridge. Culpeper ble gravlagt ved St Sepulchre-without-Newgate. Dronningen og Lady Rochford ble henrettet i februar 1542.
David Wilkerson
David Ray Wilkerson (1931–2011) var en amerikansk vekkelsespredikant og forfatter av religiøse bøker. I 1962 utgav han sin mest kjente bok, Korset og springkniven. Boka har solgt i 50 millioner eksemplarer og utgitt på 40 språk. Han skrev ellers en rekke bøker om endetiden og ble en av de meste markante amerikanske predikantene i andre halvdel av 1900-tallet. Han kom med flere profetier som bidro til å gjøre ham til omstridt. I 1987 grunnla han kirken Times Square Church i New York.
Han var gift med Gwen Wilkerson frem til sin død. De hadde fire barn sammen, blant dem predikanten Gary Wilkerson.
Wilkerson døde i en bilulykke i Texas i 2011.
Huaihua
Huaihua  (kinesisk: 怀化; pinyin: Huáihuà) er en by på prefekturnivå i provinsen Hunan i Sør-Kina. Befolkningen innen selve bygrensene anslås (2005) til 300 000. Prefekturet Huaihua har totalt 5 millioner innbyggere.
Byen har kjemisk og farmasøytisk industri, og er et viktig jernbane- og veiknutepunkt mellom Vest- og Øst-Kina. Selve byen har stor trafikkforurensing.
Huaihua har hatt universitet siden 1958, en fargerik befolkning bestående både av Han-kinesere og mange minoriteter (Miao, Dong). Omgivelsene er interessante og vakre, både naturmessig og kulturelt.
Byens flyplass, Zhijiang Hunan, ligger 35 km fra Huaihua sentrum, og trafikkeres av China Southern Airlines.
Zhijiang var en viktig militærflyplass under andre verdenskrig, og skueplass for den japanske kapitulasjonen overfor Kina i 1945. Det gamle baseanlegget er i dag et museum om motstanden mot japanerne. I Zhijiang by ligger verdens lengste overbygde bru, konstruert i Dong-arkitektur, en såkalt «Vind-og-regn bru.»
Fra Huaihua er det to timers bussreise til den gamle elvebyen Fenghuang, og fire timers togreise til Zhangjiajie ved den storslåtte naturparken Wulingyuan. Togreise til Beijing tar 23 timer, til Guangzhou 13 timer. Det er nylig fullført en ny høyhastighets motorvei fra Huaihua til Chongqing, og parallelt også en ny høyhastighets togtrasé.
Administrative enheter
Huaihua består av ett bydistrikt, ett byfylke, fem fylker og fem autonome fylker:
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Harry T. Cleven
Harry Thomas Cleven (født 28. april 1940) er en norsk-amerikansk prest, redaktør og oversetter.
Cleven var redaktør i Nordmanns-Forbundets blad The Norseman og har særlig arbeidet med norsk utvandring til USA. Han har medvirket til utgivelsen og oversettelsen av flere bøker om dette temaet. Cleven har vært prest i den norske kirke i Minneapolis og i den amerikanske lutherske kirken i Oslo.
Leiyang
Leiyang (kinesisk: 耒阳; pinyin: Lěiyáng) er en kinesisk by på fylkesnivå i byprefekturet Hengyang i provinsen Hunan i Sør-Kina. Leiyang ar et areal på 2 649 km².
Befolkningen i fylkesbyen var på 1,226,720 innbyggere i 1999.
Kulturminner
Leiyang kan føre sin historie helt tilbake til Qin-dynastiets tid. Cai Lun (50–121 e.Kr.), som oppfant papiret eller i det minste dokumenterte dets produksjon, ble født og bodde i Leiyang. Et tempel til hans minne (Cai hou ci, 蔡侯祠) ble i 2006 oppført på Folkerepublikken Kinas liste over verneverdige kulturminner.
Jernbane
Beijing-Hongkong høyhastighetsjernbane har stoppested her.
Fjellmyrløper
Fjellmyrløper eller brednebbsnipe (Calidris falcinellus) er en vadefugl i snipefamilien. Arten består som to taxa, hvorav nominatformen hekker i Skandinavia.
Leiyang
Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Fjellmyrløper
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Torkil Berg
Torkil Berg (født 12. januar 1946) er skytterkonge fra Landsskytterstevnet på Lesja i 1985. Berg representerte Trondhjems Skytterlag da han ganske sensasjonelt tok kongetittelen på det første Landsskytterstevnet på den nye stevnearenaen på Lesja. Han hadde mesterskapsmedalje fra før, og hadde blitt nr. 3 på NM i felt, og nr. 6 på finalen i Nationens Landsskyting i 1983, og var derfor en overraskelsesmann som fikk en sjanse og tok godt vare på den. I 1985 ble han tildelt Olavstatuetten.
Oljevigselsmesse
Oljevigselsmessen er en katolsk messe hvor de hellige oljer vigsles. Den feires alltid av en biskop, som regel av bispedømmets stedlige biskop, med flest mulig av bispedømmets prester til stede. I tillegg til at man vigsler oljene som skal brukes det neste året fornyer prestene sine løfter under messen.
Den skal egentlig feires på formiddagen på skjærtorsdag, men på steder hvor dette ikke er praktisk mulig kan den feires tirsdag i den stille uke, altså siste tirsdag før skjærtorsdag. I de katolske stiftene i Norge feires den på tirsdagen, fordi de store avstandene betyr at prestene ikke vil kunne rekke tilbake til sine menigheter før feiringen av skjærtorsdagsliturgien dersom det gjøres den dagen.
Safariari
Safariari er artistnavnet til Jon Kristian Furuheim, en elektronika-artist fra Sarpsborg. Spiller av og til orgel for Remington super 60.
Diskografi
Zebra Knights ble først sluppet 8. september 2001 under navnet Save New York, oppkalt etter C64-videospillet ved samme navn. Grunnet Terrorangrepet 11. september 2001, ble albumet trukket tilbake og utgitt på nytt i 2002 under det mindre kontroversielle Zebra Knights. Zebra Knights er oppkalt etter låta Knights of the Jaguar av Detroittekno-dj/produsenten DJ Rolando aka Aztec mystic. Både Zebra Knights og GoaWay fikk gode kritikker av musikkpressen.
Steklovata
Steklovata (russisk: Стекловата - glassvatt) er et russisk boyband med vokalistene Ivan Bašić i Ivan Kujundžić etoi Imoćani. 1999 den da 13 år gamle Denis Belikin til sitt nye prosjekt, og kort etter sluttet Jeremejev seg til bandet. Det ga ut to album og deltok på musikkfestivaler i Russland uten å oppnå veldig stor suksess (dels på grunn av mangel på sponsorer), men i 2002 kom bandet på topp av hitlisten på russisk radio i Estland. I senere tid har musikkvideoer av bandet også blitt spredt i vestlige land som humor på YouTube. Torbjørn Røe Isaksen postet f.eks. en lenke i bloggen sin til musikkvidoen Novyj god med kommentaren: «Hvordan blir kulturlivet hvis det kommunistiske partiet Rødt får bestemme? Sannsynligvis noe i nærheten av dette.»
Odd Arne Sørensen
Odd Arne Sørensen (født 28. august 1973 i Kongsvinger) er en norsk trekkspiller, pianist og plateprodusent. Han har vært norsk og nordisk mester i gammeldans som solist, og norsk mester med gammeldansorkesteret Finnskogkvintetten. Han er nok mest kjent som trekkspilleren i dansebandet Ingemars. Han takket for seg i desember 2010 etter å ha vært medlem i 11 år. Året før han ble medlem i bandet ga han ut sitt første soloalbum med navnet Du og jeg og dompappen. I 2011 ga han ut oppfølgeren Mitt barndomsparadis. Samme året ble han også tildelt prisen Gullskoen som Årets musiker 2011. Sommeren 2013 returnerte han til Ingemars.
Malvin Neset
Malvin Johan Neset (født 9. mai 1921 i Bergen, død 3. desember 2016) var en norsk glassmaler, teaterdekoratør og illustratør. Han huskes best for illustrasjonene til Zinken Hopps Trollkrittet (1948) og oppfølgeren Jon og Sofus (1959).
Neset var utdannet fra Statens håndverks- og kunstindustriskole 1947–48; og studerte to semester på Statens kunstakademi hos Jean Heiberg 1949–50. Han bodde og arbeidet i Bergen, og utførte blant annet glassmalerier i Hatlestrand kirke, Ølve kirke og Stord kirke.
Bupa
Bupa er et britisk privat helseselskap med mer enn 10 millioner kunder i over 200 land. Selskapet har hovedkontor i London, med en rekke lokale kontorer i Storbritannia samt internasjonale kontorer i Sydney, Melbourne, Madrid, Boston, Miami, Beijing og Hongkong.
Bupa, opprinnelig en forkortelse for British United Provident Association, ble grunnlagt i 1947 for å tilby helseforsikring, men utvidet etter hvert til drift av private sykehus slik som Cromwell Hospital. Selskapet tilbyr idag også en rekke andre helserelaterte produkter og tjenester.
Ryder Cup
Ryder Cup er en golfturnering som finner sted hvert annet år mellom lag fra Europa og USA. Turneringen ble første gang holdt i 1927, den gang mellom USA og Storbritannia. Etter mer enn 40 år med amerikansk dominans (Storbritannia vant kun én gang fra 1935 til 1973) ble det ene laget utvidet til Storbritannia og Irland i 1973, og til hele Europa i 1979, noe som gjorde turneringen mye mer konkurransepreget. Turneringen administreres i dag av PGA of America og PGA European Tour. Den er et av få idrettsarrangement der det kun spilles om prestisje. Selv om det har vært diskutert flere ganger, deles det fortsatt ikke ut noen premiepenger til deltagerne.
Omstridt begynnelse
Spørsmålet om hvem som første gang presenterte ideen om å arrangere en turnering mellom de beste profesjonelle golferne fra USA og Storbritannia, er ikke avklart. Enkelte hevder at forslaget kom fra Sylvanus P. Jermain, president i Iverness Club i Toledo i Ohio i 1921. Andre hevder at det var James Harnett fra bladet Golf Illustrated som i 1920 forsøkte å få flere lesere gjennom å samle inn penger til en turnering mellom USA og Storbritannia. Planene hans kom imidlertid ikke i stand før PGA of America besluttet å bevilge penger til det som skulle bli The Ryder Cup Matches.
De første trefninger
En uformell turnering ble første gang arrangert i 1921. Nevnte Harnett hadde sammen med Walter Hagen samlet sammen et lag som tok turen til Gleneagles i Skottland. De endte opp med å tape 9–3 for det britiske laget.
Neste gang nasjonene møttes var i 1926, før det The Open Championship. Royal & Ancient hadde nemlig innkalt til regionale kvalifiseringsrunder i forkant av turneringen, noe som medførte at utenlandske spillere måtte reise over tidligere enn planlagt. I tiden mellom kvalifiseringen og turneringen bestemte de seg for å spille nok en uformell match, denne gang på Wentworth Club. For det amerikanske laget ble tapet enda større denne gangen, med 13½–1½. Blant tilskuerne var den engelske handelsmannen Samuel Ryder.
Ryder hadde tidligere ansatt Abe Mitchell, som spilte på det britiske laget, som sin personlige golfinstruktør. Mitchell slo daværende British Open-tittelforsvarer Jim Barnes 8 & 7 i sin singlematch, før han sammen med George Duncan utklasset Walter Hagen og Barnes 9 & 8 i foursomematchen.
Etter matchene drakk Ryder te med Duncan og Mitchell, samt Hagen og Emmett French fra det britiske laget. Duncan foreslo at Ryder kunne sette opp et trofé som kunne oppmuntre til at det jevnlig ble arrangert slike turneringer. Dette ville Ryder gjerne være med på, og fikk bestilt en stor gullpokal som bar hans eget navn, og med en figur av Mitchell på toppen. Dermed hadde man fått en Ryder Cup, og Ryder Cup Matches var blitt en realitet.
Amerikansk seier i åpningen
Den første offisielle turneringen ble arrangert i 3.–4. juni 1927 på Worcester Country Club i Massachusetts. Det amerikanske laget var åpenbart bedre på hjemmebane, og vant 9½–2½.
På det amerikanske laget, som hadde Walter Hagen som kaptein, deltok Leo Diegel, Johnny Farrell, Johnny Golden, Bill Mehlhorn, Gene Sarazen, Joe Turnesa og Al Watrous. Mike Brady og Al Espinosa var reserver. På grunn av blindtarmbetennelse kunne ikke Abe Mitchell, som egentlig skulle ha vært kaptein på det britiske laget, delta. (Men han deltok på det britiske laget både i 1929, 1931 og 1933.) I stedet var Ted Ray kaptein, og resten av laget besto av Aubrey Boomer, Archie Compston, George Duncan, George Gadd, Arthur Havers, Herbert Jolly, Fred Robson og C.A. (Charles) Whitcombe.
På denne tiden hadde man ingen pengelister som kunne brukes til å plukke ut hvem som skulle få delta i turneringen. I stedet utgjorde Harry Vardon, James Braid og James Taylor komiteen som valgte ut spillerne.
Liste over konger av Man og øyene
Listen over konger av Man og øyene omfatter kongene som styrte Man og Hebridene fra 836 til 1164. Den starter med den første kjente hersker i området, og ender ved oppsplittingen av Man og Hebridene.
Ryder Cup
Europeerne tar del i kampen
Første gang turneringen ble avholdt i Skottland, var i 1973, på den historiske Muirfield-banen utenfor Edinburgh. The PGA hadde nå endret prosedyrene for laguttaket, slik at åtte spillere nå ble kvalifisert gjennom et system der man samlet poeng gjennom hele sesongen, basert på resultater. I tillegg ble fire spillere invitert uavhengig av dette systemet.
Liste over konger av Man og øyene
Selvstendige konger
I denne perioden var det ved to tilfeller Norges konge som styrte Man.
Ryder Cup
Europeerne tar del i kampen
Under turneringen i 1977 henvendte Jack Nicklaus seg til forbundet og ba om at noe ble gjort for å gjøre konkurransen mellom de to lagene mer jevn. Fra 1935 til 1975 hadde det britiske laget vunnet kun én gang, og Nicklaus mente at det var avgjørende for turneringens fortsatte anseelse at man utvidet rammene for hvem som kunne delta på det britiske laget. Løsningen, som ble godkjent av Samuel Ryders etterkommere så vel som det amerikanske PGA, var at spillere fra hele det kontinentale Europa nå kunne delta på laget.
Jevnere enn noen gang
Den første turneringen med det europeiske laget ble avholdt i West Virginia i 1979. De to første ikke-britiske deltagerne var begge spanjoler, Severiano Ballesteros og Antonio Garrido. Ballesteros er senere blitt en av de største spillerne i turneringene gjennom tidene. Totalt har han vunnet 20, tapt 12 og delt 5 matcher, og han har med det plukket 22½ poeng gjennom 37 matcher.
Utvidelsen skulle vise seg å være svært viktig for å heve konkurranseforholdet i turneringen. Heretter kunne man velge blant mange flere spillere, og ettersom man nå baserte uttakene på resultater i inneværende sesong, sikret man at man hele tiden hadde med spillere som var i god form. I tillegg har man gjennom å spille på forskjellige typer baner i forskjellige klima fått spillere som i større grad enn tidligere evner å tilpasse seg selv og teknikken til flere krevende situasjoner.
Siden 1979 har Europa og USA vunnet syv turneringer hver. Men Europa har vunnet fem av de syv siste turneringene, og de to siste gangene med klar margin: 18½ mot 9½. Allikevel knytter det seg stadig stor spenning og høye forventninger til denne turneringen, som er blitt et høydepunkt for både spillere og tilskuere.
Stångådalsbanan
Stångådalsbanan er en svensk, uelektrifisert jernbane mellom Kalmar og Linköping via blant annet Hultsfred og Vimmerby. Banen har enkelt normalspor, strekningen Berga – Kalmar var opprinnelig smalsporet. Östra centralbanan er et tidligere jernbanenavn som omfattet de fleste deler av denne banen. Stångådalsbanan har persontrafikk som drives av Veolia Transport.
Ryder Cup
Endringer i spilleformen
Fra begynnelsen i 1927 til og med turneringen i 1959 besto turneringen av fire foursomematcher den første dagen og åtte singlematcher den andre, alle over 36 hull. Man spilte altså om tolv poeng totalt.
I 1969 endret man imidlertid formatet slik at man nå spilte 18-hulls foursomematcher den første dagen, fire på morgenen og fire på ettermiddagen. På dag to spilte man åtte 18-hulls singlematcher om morgenen og åtte om ettermiddagen. Dermed spilte man om dobbelt så mange poeng som tidligere, nemlig 24. I 1963 ble turneringen utvidet med én dag, med åtte fourballmatcher i tillegg, og dermed sto 32 poeng på spill.
Det varte ikke lenger enn til 1977 før man igjen endret formatet. Nå spilte man fem foursomematcher på dag én, fem fourballmatcher på dag to og ti singlematcher på dag tre. Med det spilte lagene om kun 20 poeng.
I 1979 ble turneringen utvidet, og laget fra Storbritannia og Irland skulle nå også ha med spillere fra andre europeiske land. Samtidig ble formatet endret slik at man nå spiller fire foursome- og fire fourballmatcher på begge de to første dagene, og tolv singlematcher på den siste dagen. Dermed spiller man om 28 poeng, og slik er det fortsatt i dag.
Avbrudd i turneringsrekken
Andre gang var som følge av terrorangrepet 11. september 2001, da turneringen som skulle ha vært avholdt 28.–30. september på The De Vere Belfry i Sutton Coldfield i England, ble utsatt. Den 34. Ryder Cup-turneringen ble i stedet arrangert 27.–29. september 2002, dog på den samme banen. Deretter er turneringen blitt avholdt i partallsår, noe som har ført til at Solheim Cup for kvinner med virkning fra 2003 er blitt flyttet til oddetallsår.
Tredje gang var i 2020, på grunn av koronapandemien. Turneringen ble utsatt til 2021, og turenringen flyttes til oddetallsår.
Trofeet
Trofeet, The Ryder Cup, ble donert til The PGA av den engelske handelsmannen Samuel Ryder i 1927. Det skulle være premien i en biennal turnering mellom profesjonelle golfspillere fra USA og Storbritannia. For trofeet, som er 43 cm høyt, 23 cm bredt og veier to kilo, betalte han 250 pund. Dette tilsvarte ca. kr 4 670 i 1927, eller kr 112 858 i 2005. Golfspilleren på toppen av trofeet skal forestille Abe Mitchell, Samuel Ryders venn og instruktør.
Format
Ryder Cup Matches omfatter diverse matchspill-runder mellom spillere utvalgt fra to lag på tolv spillere. Turneringen går over tre dager, fra fredag til søndag. Det spilles om totalt 28 poeng, der vinneren av hver match tar ett poeng for sitt lag, og et halvt poeng går til hvert av lagene dersom en match ender uavgjort etter 18 hull. Det lag som først får 14½ poeng, vinner. Dersom begge lag ender med 14 poeng hver, går seieren til den regjerende mesteren.
Matchene spilles som følger:
Tilsvarende turneringer
Det er etablert flere turneringer med et format som tilsvarer Ryder Cup Matches:
Serie A 1957–1958
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen. Juventus vant sin 10. ligatittel denne sesongen.
Koper bispedømme
Koper bispedømme er et romersk-katolsk bispedømme i det sydvestlige Slovenia. Det er dokumentert biskoper i Koper siden 500-tallet. Havnebyen er dermed det eldste av Slovenias seks bispeseter.
Historie
Etter allerede å ha inngått i personalunion med Trieste bispedømme fra 700- til 1100-tallet, ble begge bispedømme i 1828 forent til Trieste-Koper bispedømme (italiensk Trieste-Capodistria, slovensk Tŕst-Koper, kroatisk Trst-Kopar, tysk Triest-Gafers). Dette bispedømmet inkluderte også de tidligere bispedømmene Pićan og Novigrad, som ble opphevet i hhv. 1778 og 1831, og omfattet dermed hele den nordlige istriske halvøy.
Etter andre verdenskrig kom Istria til Jugoslavia, mens Triestes omegn ble en fristat. 1947 ble det opprettet to apostoliske administrasjoner med sete i Koper og Pazin for den slovenske respektive kroatiske delen av bispedømmet. 1977, to år etter Osimotraktaten, ble den slovenske administrasjonen opphøyet til bispedømme, og Koper bispedømme dermed gjenopprettet. Også de slovenske sognene av Gorizia og Gradisca erkebispedømme inngikk i det gjenopprettede bispedømmet, som ble lagt til Ljubljanas kirkeprovins.
Samtidig skiftet den delen av Trieste-Capodistria bispedømme som fremdeles lå i Italia, navn tilbake til Trieste, mens den kroatiske administrasjonen ble forent med Poreč-Pula bispedømme.
St. Pauls katedral (andre betydninger)
St. Pauls katedral kan vise til en rekke katedraler innen flere forskjellige kirkesamfunn:
Evas øye
Evas øye er en norsk film fra 1999 basert på en krimroman av Karin Fossum med samme tittel. Regien er av Berit Nesheim.
Handling
Eva, en ung kvinne går tur med sin lille datter. De finner et lik i elvekanten. Eva løper bort til nærmeste telefon, men i stedet for å ringe politiet og varsle, ringer hun sin gamle syke far og spør hvordan han har det. Dermed lyver hun til datteren sin om at hun har ringt politiet. Etter hvert viser det seg at Eva er tilknyttet til det døde liket som er Egil Einarsson. Det hele starter da Eva tilfeldigvis møter sin gamle barndomsvenninne Maja Durban i en bokhandel. De blir glade for å møte hverandre igjen og går i svømmehallen. Maja forteller at hun lever av å selge kroppen sin. Hun tar imot kunder hjemme hos seg og Eva som sliter med økonomien blir oppfordret til å gjøre som Maja. Etter å ha drukket seg full lar Eva seg overtale til å prøve. Men først skal Maja vise henne hvordan hun gjør det. Eva befinner seg nå i Majas leilighet og en av horekundene til Maja kommer. Kunden vet ikke at Eva er i leiligheten og at hun hører på dem. Eva lytter etter hva som foregår på soverommet der Maja befinner seg med horekunden. Så hører Eva bråk fra soverommet og hun finner Maja drept på sengen. Kunden er forsvunnet. Eva får panikk og stikker av. Så kommer hun på noe Maja fortalte før hun døde. Maja hadde en god sum penger gjemt unna på hytta og Eva vil finne disse pengene. Da hun ankommer hytta finner hun etter mye leting pengene til Maja. Men så kommer det noen til hytta.
Kråkberget
Kråkberget er ei bygd og en matrikkelgård i Bø kommune i Nordland. Stedet ligger på Langøya, der den innerste delen av Møklandsfjorden møter Ryggefjorden. Kråkberget tilhørte opprinnelig Øksnes Vestbygd og var en av sju matrikkelgårder som ble overført fra Øksnes til Bø kommune i 1964.
Norges Svømmeforbund
Norges Svømmeforbund (NSF) ble stiftet 19. august 1910, og administrerer vannidrettene svømming, synkronsvømming, vannpolo og stuping. NSF består av 1 sentralledd, 18 kretser, 280 medlemsklubber og 65.000 medlemmer (pr. 2017).
Språk, samfunnsfag og økonomi
Språk, samfunnsfag og økonomi (SSØ) er et av tre programområder innenfor utdanningsprogram for Studiespesialisering. De andre to er Realfag og Formgivingsfag. Programområdet Språk, samfunnsfag og økonomi egner seg for de som er "[...] glad i å lese og å arbeide med krevende teoretiske fag. I tillegg bør du være interessert i kultur- og samfunnsforhold, og eventuelt ha anlegg for språk".
Norges Svømmeforbund
NSF er medlem av Norges idrettsforbund og olympiske og paralympiske komité, Det internasjonale svømmeforbundet, Det europeiske svømmeforbundet (Lique Europeenne de Natation) og Det nordiske svømmeforbundet.
Kråkberget
Gården har navn etter åsen som i dag heter Kråkbergfjellet, med høyeste punkt 134 meter over havet. Ifølge forfatter Johan Borgos i bokverket Gård og slekt i Øksnes ble Kråkberget sannsynligvis bosatt rundt 1600 etter å ha ligget øde, men gården kan også ha hatt bosetning tidligere. Fra 1624 til 1774 lå gården øde igjen, men tidvis i denne perioden ble gresset likevel høstet og beitet, og området kan ha vært brukt av samer. Etter en ny periode med bosetning lå gården til dels øde igjen noen år fra rundt 1800. Siden 1813 har Kråkberget vært kontinuerlig bebodd. I motsetning til nabogårdene hadde Kråkberget relativt gode havneforhold, og minst to jektestyrmenn bodde der etter 1865.
Noen tiår på 1900-tallet var Kråkberget et kommunikasjonssentrum, ettersom det i 1949 ble opprettet bilfergeforbindelse mellom Sandset og Kråkberget. Fergekaiene sto ferdig i 1953, og samme år overtok Vesterålens Bilruter fergedrifta. Dette året overtok Vesterålens Bilruter også lokalbåtruta i Øksnes Vestbygd, som Vesteraalens Dampskibsselskab tidligere hadde drevet, og lokalruta ble drevet videre med egen bilferge. Fergeforbindelsen mellom Sandset og Kråkberget var i drift til veiforbindelsen med Ryggedalstunnelen ble åpnet i 1980.
Kraakberget poståpneri ble etablert 1. april 1910. Navnet ble endret til Kråkberget i 1917. Poststedet fikk postnummer 8477 fra 18. mars 1968, og fra 1. november 1973 ble det kalt postkontor. Kråkberget postkontor ble nedlagt 1. mai 1996.
Kråkberget hadde gårdsnummer 5 i Øksnes kommune. Etter endringa av kommunegrensene ble det gnr. 70 i Bø.
Haßfurt
Haßfurt er en by i Bayern i Tyskland. Byen er hovedstad Landkreis Haßberge og ligger ved elven Main. Den ligger omtrent 20 km øst for Schweinfurt og 30 km nordvest for Bamberg, samt omtrent 40 km nordøst for Würzburg.
Språk, samfunnsfag og økonomi
Programfag
Alle programfag i utdanningsprogram for Studiespesialisering har med Kunnskapsløftet et omfang på 5 uketimer, bortsatt fra såkalte X-fag som skal erstatte timene elever som velger Matematikk som programfag må ha for å oppnå Studiekompetanse. For å få studiekompetanse må man velge 10 uketimer fra eget programområde på vg2 og vg3, mens det resterende timeantallet kan velges fritt. Men man må ha fordypning i to programfag fra eget programområde for å oppnå studiekompetanse. Alle eksamener programfagene er trekkfag for elever, men obligatorisk for privatister. Bare elever kan få sluttvurdering i form av standpunktkarakter.
Haßfurt
Byen har 13 502 innbyggere (pr 31. desember 2006).
Padling under Sommer-OL 2000
Padling under Sommer-OL 2000. Padling var med som olympisk øvelse for fjortende gang under OL-2000 i Sydney. Det ble konkurrert om 16 olympiske titler. Det var fem klasser for kajakk og fire i kano for herrer og tre i kajakk for kvinner på flatvann. I slalåm var det tre for menn og en klasse for kvinner. Ungarn ble beste nasjon foran Tyskland begge med fire gullmedaljer.